Prelazimo na Konačni prijedlog Zakona o izmjenama i dopunama Zakona o vodama, hitni postupak, prvo i drugo čitanje, P.Z. br. 916. Predlagatelj Vlada Republike Hrvatske. Prijedlog akta primili ste poštom. Utvrdili smo da se raspravi u hitnom postupku. Sukladno članku 159. objedinjuje prvo i drugo čitanje ovaj hitni postupak, članak 164. Poslovnika. Raspravu su proveli Odbor za zakonodavstvo. Izvješća ste primili na sjednici. Želi li predstavnik Vlade dodatno obrazložiti prijedlog? Da. Državni tajnik Zdravko Krmek. Izvolite.
Zahvaljujem gospodine predsjedniče, poštovane dame i gospodo zastupnici. Pred vama se nalazi Zakon o dopunama Zakona o vodama, ono što na početku želim odmah kazati da ovim Zakonom i dalje ne dopuštamo komercijalno vađenje materijala iz naših vodotoka. Znači još jednom želim ponoviti nema vađenja pijeska iz Save, Drave, Dunava itd. Također želim nas sve ovdje podsjetiti da prema postojećem Zakonu o vodama je dopušteno vađenje ali samo tada kada je to nužno. Znači i do sada smo mogli vaditi materijal iz naših vodotoka ali samo tada kada je to bilo nužno. Tada smo mogli donijeti putem Vlade RH odluku da se materijal razmjesti unutar vodotoka ili smo isto tako mogli donijeti odluku da se višak materijala koji preostane nakon razmještanja da se ugradi u nasipe ili ako tada bude viška materijala da se on putem javnog nadmetanja da se proda svima normalno koji se pojave na tom javnom nadmetanju. Ono što želim ovdje posebno dodati to je da ovim dopunama Zakona imamo jednu poboljšicu a to je da kada se pojavi hitni slučaj, a to je kada postoji mogućnost da radi nailaska velikog vodnog vala, znači opasnost od poplava da se tada može posebnim rješenjem donijeti model i način da se vadi nanos iz vodotoka ali samo u iznimnom hitnom slučaju. Također smo ovdje dodali jednu novu mogućnost, a to je da se izvođaču radova, znači koji se dobije putem javnog nadmetanja da se izvađenom količinom nanesenog materijala umjesto iznosa u novcu da se preda vađeni nanos materijala iz vodotoka pod uvjetom da se u državni proračun plati naknada za tako dobiveni pijesak a sve prema podzakonskom aktu Vlade koji će se donijeti u roku od 30 dana nakon što stupi na snagu ovaj Zakon. Također želim dodati da ćemo na ovaj način, da ćemo smanjiti nestašicu pijeska koji se pojavio na našem tržištu i na taj način ćemo isto tako povećati naše gospodarske aktivnosti, posebice u dijelu malog riječnog brodarstva te ćemo otvoriti normalno i mogućnosti da se zapošljavaju ljudi i da se otvore nova radna mjesta. Zahvaljujem predsjedniče.
Hvala. Žele li izvjestitelji Odbora uzeti riječ? Ne. Otvaram raspravu. Zaključujem raspravu. Odlučivat ćemo odmah. Molim uključimo se da vidimo kvorum. Mislim da se slažemo da ima kvoruma. Molim uključimo se bolje je ovdje provjeriti to sve naravno. Ima li ili nema? 70. Morat ćemo ponovno na ručno glasovanje. Molim. Tko je za ovaj Prijedlog zakona neka digne ruku. Brojiti precizno. Hvala. Protiv? Suzdržan? Rezultat. Ovaj Konačni prijedlog zakona je prošao 69 glasova za, 60 suzdržana i 3 protiv. Prelazimo na Konačni prijedlog zakona o prestanku važenja zakona o igralištima za golf. Bio je hitni postupak koji smo utvrdili. P.Z. broj 917 predlagatelj Vlada Republike Hrvatske, predmet akta primili ste poštom, prigodom utvrđivanja dnevnog reda prihvatili smo prijedlog predlagatelja da se ovaj Zakonski prijedlog raspravi u hitnom postupku sukladno članku 150. Poslovnika hitni postupak objedinjuje prvo i drugo čitanje, amandmani s mogu podnositi do kraja rasprave. Raspravu su proveli Odbor za zakonodavstvo. Izvješće ste primili na sjednici, želi li predstavnik Vlade dodatno obrazložiti? Gospođa Nika Sudarević, državna tajnica u Ministarstvu zaštite okoliša, prostornog uređenja i graditeljstva. Izvolite.
Hvala lijepo gospodine predsjedniče, gospođe i gospodo zastupnici. Kao što je i kazano Vlada Republike Hrvatske uputila je Prijedlog zakona o prestanku važenja Zakona o igralištima za golf na raspravu i donošenje. Razlog za isto je od prosinca 2008. pa do danas ovaj zakon nije zaživio u provedbi i jednako tako ovaj Zakon je dijelom u suprotnosti sa Zakonom o prostornom uređenju i gradnji u dijelu koji se odnosi na planiranje sadržaja, naime izmjene Zakona o prostornom uređenju i gradnji koji je ovaj Hrvatski sabor usvojio 15. srpnja ove godine, su izrijekom naveli da su igrališta za golf sportske građevine sa pripadajućim sadržajima. Na temelju svega iskazanog te na temelju toga što ovaj Zakon nije provediv Vlada Republike Hrvatske je dala ovaj prijedlog na raspravu i donošenje. Hvala lijepo.
Hvala. Žele li izvjestitelji odbora? Ne. Otvaram raspravu. Zaključujem raspravu. Dajem ovaj prijedlog na glasovanje. Najprije elektronički. Izvolite se uključiti i glasovati. Molim vas da provjerite. Ja utvrđujem da imamo kvorum pa ćemo glasovati dizanjem ruku. Ovdje su se prijavili. Tko je za ovaj prijedlog zakona neka digne ruku molim. Izbrojite fino, polako i precizno. Protiv? Suzdržan? Hvala. Rezultat? Ovaj konačni prijedlog zakona je prihvaćen većinom glasova 69 glasova za, 64 suzdržana. Sada prelazimo na raspravu o Prijedlogu odluke o raspuštanju Hrvatskog sabora. Rasprava, pa ćemo kasnije glasovati. Predlagatelj su Klubovi zastupnika HDZ, HSS, SDSS, Nacionalnih manjina i Klub nezavisnih zastupnika. Predlagatelj je predložio ovu odluku na temelju članka postoji članak, ovdje nije naveden greškom vjerojatno. Prijedlog akta primili ste na klupe. Želi li predstavnik predlagatelja dodatno obrazložiti prijedlog? Ne želi. Gospodine Hebrang ili netko od vas? Ne. Otvaram raspravu. Zaključujem raspravu. Odlučivat ćemo nešto malo kasnije.